SPRÁVA KULTÚRNYCH ZARIADENÍ MINISTERSTVA
KULTÚRY SLOVENSKEJ REPUBLIKY, JAKUBOVO NÁM. 12
BRATISLAVA

VÝROČNÁ SPRÁVA ZA ROK 2000

1. IDENTIFIKÁCIA ORGANIZÁCIE

NÁZOV

Správa kultúrnych zariadení Ministerstva
kultúry Slovenskej republiky

Sídlo 

Žižkova 18, Bratislava do 31.12.2000
Jakubovo nám. 12, Bratislava od 1.1.2001

REZORT
	   
kultúry

Členovia vedenia organizácie

Ing. Alexander Balla		riaditeľ

Michal Madro		vedúci odboru služieb
 			a správy majetku 
  			štatutárny zástupca

Ing. Janka Ďurčová		vedúca ekonomického 
 			odboru

Ing. Štefan Koluš		vedúci odboru
 			Novostavba SND

Ing. Dagmar Farská		vedúca odboru
 			výpočtové stredisko

HLAVNÉ ČINNOSTI

Výkon servisu pre zabezpečovanie služieb Ministerstvu kultúry SR
Zabezpečovanie služieb Účelového zariadenia Ministerstva kultúry SR
Spravovanie a prevádzkovanie zvereného štátneho majetku
Výkon správy spisovne likvidovaných organizácií rezortu kultúry
 Pasportizácia objektov rezortu kultúry
Realizácia  výstavby „Novostavba SND“

2. POSLANIE A STREDNODOBÝ VÝHĽAD ORGANIZÁCIE

Správa kultúrnych zariadení Ministerstva kultúry SR je príspevková organizácia, ktorej zriaďovateľom je Ministerstvo kultúry SR. Svoju činnosť realizuje v intenciách zriaďovacej listiny.

Vo svojej činnosti zabezpečuje kompletné služby pre ministerstvo v oblasti autoprevádzky, hygienických služieb, materiálno-technického zabezpečenia, reprografie. Vykonáva služby v oblasti výpočtovej techniky, vedie pasportizáciu objektov rezortu kultúry, spravuje spisovňu podnikov rezortu kultúry v likvidácii, zabezpečuje prechodné ubytovanie zamestnancov ministerstva. Investorským spôsobom zabezpečuje výstavbu národného divadla. Spravuje objekty vo svojej správe.

Z pohľadu priorít a ťažiskových činností možno charakterizovať dve hlavné priority organizácie:
•	zabezpečovanie služieb pre ministerstvo,
•	výstavba národného divadla.

Strednodobá perspektíva priamo nadväzuje na tieto priority. Služby pre ministerstvo organizácia vykonáva pri veľmi nízkych nákladoch, ktoré sú podstatne nižšie ako by sa dosiahli pri inom dodávateľskom spôsobe. Významne k tomu prispieva niekoľko rokov budovaná štruktúra zamestnancov zabezpečujúcich servisné činnosti, ktorí komplexne poznajú chod ministerstva z pohľadu vnútornej štruktúry a pohľadu aktivít k rezortným organizáciám, ako i štátnym orgánom a jednotlivým rezortom. To umožňuje optimálne reagovať na všetky požiadavky zo strany užívateľov pri veľmi nízkych nákladoch vzhľadom na možnosť vzájomnej vyťaženosti týchto služieb.

Významnou činnosťou Správy, ktorá má charakter strednodobej perspektívy, je výstavba národného divadla. Špecializovaní zamestnanci Správy zabezpečujú inžinierskym spôsobom realizáciu stavby, ďalší zamestnanci Správy v súčinnosti s ministerstvom zabezpečujú stavbu po stránke investorskej. Dôležitým faktorom je kontinuálne pôsobenie týchto zamestnancov od obnovenia dostavby divadla a s tým spojené rutinné ovládanie problematiky výstavby z pohľadu technického a technologického ako i ekonomického. Táto skutočnosť ako i aktívna spolupráca s budúcim užívateľom objektu, predovšetkým na úrovni konzultácií, má veľký význam pre kvalitné ukončenie výstavby a uvedenie objektu do prevádzky. Posledné dva roky sa v súvislosti s uvoľnením finančných zdrojov činnosť zamestnancov Správy mimoriadne zintenzívnila. Poslanie Správy v tejto činnosti je nenahraditeľná.

Z celkového pohľadu strednodobej perspektívy organizácie, je Správa neoddeliteľnou súčasťou ministerstva a zabezpečuje všetky podporné činnosti potrebné pre riadny chod ministerstva. Vykonáva služby ministerstvu podľa jednotlivých požiadaviek. Všetky činnosti Správy sa vykonávajú vo zvláštnej réžii a s vlastnými zamestnancami. Dodávateľským spôsobom by sa viacnásobne zvýšili náklady na tieto činnosti. Z týchto dôvodov je Správa svojou prioritou ekonomicky stabilizačným prvkom pre zabezpečenie chodu jednotlivých činností aj pre budúce obdobia.

3. CHARAKTERISTIKA KONTRAKTU ORGANIZÁCIE 
    S ÚSTREDNÝM ORGÁNOM A JEHO PLNENIE

Správa kultúrnych zariadení Ministerstva kultúry SR v roku 2000 nemala s ministerstvom uzavretý žiadny kontrakt.

4. ČINNOSTI ORGANIZÁCIE A ICH NÁKLADY

Správa kultúrnych zariadení MK SR (ďalej len „Správa“) vykonáva činnosti v rozsahu vymedzenom v zriaďovacej listine ako aj činnosti podľa osobitných pokynov Ministerstva kultúry SR (ďalej len „ministerstvo“). Podnikateľské aktivity Správa nevykonáva. Jej  činnosť je zameraná na:

1.	výkon servisu pre zabezpečenie služieb ministerstvu v oblasti
•	autodopravy
•	hygienických služieb
•	MTZ a reprografických služieb
•	údržby

2.	zabezpečovanie služieb Účelového zariadenia ministerstva na Bielej ulici 
v Bratislave pri 
•	pracovných poradách
•	rokovaniach
•	prijatí zahraničných hostí
•	spoločenských podujatiach
•	poskytnutí ubytovania

3.	spravovanie a prevádzkovanie zvereného štátneho majetku, vrátane jeho údržby a obnovy

4.	výkon správy spisovne likvidovaných organizácií rezortu kultúry

5.	pasportizáciu objektov rezortu kultúry

6.	zabezpečenie realizácie výstavby „Novostavba SND“ v rámci investičnej činnosti

7.	spoluprácu pri zabezpečovaní prevádzky informačného systému ministerstva, spracovávanie štatistických a účtovných výkazov, hromadného spracovania dát v elektronickej forme a technologického spracovania www stránok

8.	plnenie ďalších úloh, ktorými ju ministerstvo poverí.

1.	V rámci služieb pre ministerstvo sa zabezpečovali služby v oblasti: 

Autodoprava

Služby súvisiace s prevádzkou, údržbou a ochranou motorových vozidiel zabezpečovalo stredisko autoprevádzky. Prevádzku motorových vozidiel zabezpečovali vodiči pridelení na sekcie ministerstva a dispoziční vodiči. Náklady za poskytovanie uvedených služieb boli fakturované ministerstvu vo výške 6 819 613 Sk, z toho

				      (v Sk)

mzdy				   762 987
zákonné sociálne zabezpečenie			   247 010
pohonné hmoty			2 810 656
ostatné náklady			2 998 960

Hygienické a reprografické služby, MTZ, údržba

Činnosti vyplývajúce z týchto služieb vykonávalo hospodárske stredisko. Hygienické služby sa zabezpečovali vo všetkých priestoroch ministerstva. V rámci reprografických prác sa pripravovali bežné materiály, materiály do vedenia ako i do Vlády SR. MTZ zabezpečovalo všetky požiadavky na nákup a včasnú distribúciu kancelárskeho a spotrebného materiálu pre ministerstvo. Údržbárska činnosť pozostávala z prác inštalatérskych, elektrikárskych, prípadne iného charakteru. Za poskytovanie uvedených služieb Správa fakturovala ministerstvu nasledovne:
			      (v Sk)

hygienické služby			   878 677
reprografické služby a MTZ			1 868 847
údržba				     51 611
spolu				2 799 135
z toho mzdy				   866 981
odvody 				   110 489
nákup spotrebného materiálu			1 821 665

2.	Zabezpečovanie služieb Účelového zariadenia ministerstva na Bielej. ul. v Bratislave

Na základe poverenia ministerstva zabezpečovala Správa v účelovom zariadení služby pri pracovných poradách, spoločenských podujatiach, rokovaniach, služby pre prijatých zahraničných hostí, krátkodobých prijatiach aj na ministerstve. Prevádzku účelového zariadenia zabezpečuje 5 zamestnancov Správy.

Prehľad hospodárenia v roku 2000:
 (v tis. Sk)

Výnosy		2 478	Náklady	    2 151
z toho bežné transfery	2 151	Hospodársky 
      tržby za predaj	   322	výsledok  	     +327
      ostatné výnosy	       5

Náklady boli čerpané nasledovne:
     spotrebované nákupy	   638
     služby		   499
     osobné náklady	1 014

V roku 2000 sa v účelovom zariadení zrealizovalo 113 akcií, z toho

32 pracovných porád	5 krátkodobých prijatí
24 rokovaní		5 recepcií
39 prijatí zahraničných hostí	7 tlačových konferencií
  1 vernisáž

Priemerné mesačné náklady na účelové zariadenie v roku 2000 boli 179 250 Sk,  z toho na jednu akciu 20 883 Sk. 

3.	Činnosť a hospodárenie spravovaných objektov v roku 2000

 Dom umenia Piešťany

Je centrom kultúrneho a spoločenského života Piešťan a jeho hlavná činnosť je zameraná na zabezpečovanie kultúrnych podujatí na profesionálnej úrovni nadregionálneho, celoštátneho až medzinárodného charakteru. 

Prostredníctvom Domu umenia sa v roku 2000 zrealizovali viaceré kultúrne aktivity, ako divadelné a filmové predstavenia, televízne show, koncerty, folklórne podujatia, predstavenia pre deti a podobne. Dom umenia je jedným z hlavných spoluusporiadateľov medzinárodného Piešťanského hudobného festivalu, ktorý prebieha každoročne počas letných mesiacov. Okrem týchto aktivít svoje priestory využíva na organizovanie pracovných sústredení umeleckých telies, pracovných stretnutí rôznych firiem, poisťovní, lekárskych sympózií a tiež pre výstavnú činnosť. Prezentujú sa tu umelci v oblasti maľby, keramiky, sochárstva a ďalších umeleckých žánrov.
 
Dramaturgia činnosti bola prispôsobená hlavne požiadavkám návštevníkov, ale dôležitým aspektom na uskutočnenie jednotlivých podujatí boli finančné náklady. Preto sa zvažovali všetky možnosti pri zostavovaní dramaturgického plánu a hľadali sa rôzne formy využitia Domu umenia. Aj napriek zvýšenému úsiliu sa však v roku 2000 prejavil úbytok návštevnosti, čo bolo zapríčinené zhoršujúcou sa ekonomickou situáciou obyvateľstva. Prevádzku Domu umenia v roku 2000 zabezpečovalo len 14 zamestnancov, aj napriek týmto úsporným opatreniam sa podarilo zabezpečovať činnosť v plnom rozsahu .

Prehľad hospodárenia v roku 2000
 (v tis. Sk)

Náklady				8 378
Výnosy				7 494
Hospodársky výsledok			 - 884

Výnosy boli dosiahnuté z :
(v tis. Sk)

bežných transferov			4 334
tržieb  za vstupné			2 239
z prenájmu				   832
ostatných tržieb			       3
iných ostatných výnosov			     86

Náklady boli čerpané na :
(v tis. Sk)

spotrebované nákupy			1 300
služby				4 067
osobné náklady			2 972
dane a poplatky			     36
ostatné náklady			       3

Prehľad výkonových ukazovateľov realizovaných podujatí: 

Ukazovateľ	             1999		             2000		
(v tis. Sk)	
	
počet podujatí	
počet návštevníkov	
počet podujatí	
počet návštevníkov	Náklady na podujatia v roku 2000	

divadelné predstavenia	

21	

7 840	

21	

5 999	

2 236	

koncerty vážnej hudby	

9	

1 140	

10	

1 049	

778	
koncerty populárnej hudby	

6	

1 605	

5	

1 662	

389	

filmové predstavenia	

40	

5 742	

36	

6 219	

478	

zábavné programy	

4	

1 907	

5	

1 391	

540	

muzikály	
8	
3 684	
7	
1 966	
1 672	
programy pre 
deti	
16	
7 402	
16	
7 355	
570	

folklór	
7	
2 509	
8	
1 749	
800	

výstavy	
16	
15 000	
16	
18 000	
210	

spolu	
127	
46 829	
124	
45 390	
7 673	

Okrem kultúrnych podujatí boli v Dome umenia realizované v roku 2000 prenájmy priestorov, z toho 36 krátkodobých a 3 prenájmy dlhodobé Výnosy z prenájmu predstavovali čiastku 832 tis. Sk.

Objekt na Jakubovom nám. č. 12

Budova bola v roku 2000 využívaná na prenájom organizáciám rezortu kultúry, organizáciám, ktoré majú vzťah ku kultúre a iným právnickým subjektom, ako aj na zabezpečovanie ubytovania zamestnancov ministerstva.

Prehľad hospodárenia v roku 2000
(v tis. Sk)

Náklady				5 689
Výnosy				5 689
Hospodársky výsledok			       0

Výnosy boli dosiahnuté z :

bežných transferov			2 787
 prenájmu				2 621
 ostatných tržieb			   281

Náklady boli čerpané na :

spotrebované nákupy			1 453
služby				2 794
osobné náklady			1 374
dane a poplatky			     68

Prehľad výnosov z prenájmu:
		(v tis. Sk)
rok	počet prenájmov	výnosy	
1998	29	3 079	
1999	27	2 976	
2000	25	2 621	

Objekt na Žižkovej ul. č. 18 v Bratislave

V budove na Žižkovej ulici sídlila do 31.12.2000 Správa. Časť priestorov na prízemí budovy bola v prenájme Slovenského národného múzea – pre stálu expozíciu Múzea afrického umenia na základe zmluvy s výškou nájmu 1 Sk ročne. Správa  fakturovala Slovenskému národnému múzeu ešte služby spojené s prenájmom.

Prehľad hospodárenia v roku 2000:

(v tis. Sk)

Výnosy			1 112 
Náklady			   974
Hospodársky výsledok  		+ 138

Výnosy boli dosiahnuté z :	

bežných transferov		974
z prenájmu			  20
ostatných tržieb		118

Náklady boli čerpané na:

spotrebované nákupy		406
služby			303
osobné náklady		246
dane a poplatky		    6
ostatné náklady		  13

Dom umelcov Dolná Krupá

Objekt spravovala Správa do 1.3.2000, kedy bol delimitovaný do Slovenského národného múzea. Bol využívaný prevažne rezortom kultúry na organizovanie rôznych aktivít a na prenájom iným subjektom (pracovné stretnutia, školenia, spoločenské podujatia a pod.). 

Z dôvodu delimitácie objektu bolo vykonané rozpočtové opatrenie a Správe boli znížené bežné transfery na hlavnú činnosť na rok 2000 o 1 494 tis. Sk. Skutočne vynaložené náklady na Dom umelcov predstavovali do 1.3.2000 sumu vo výške 811 tis. Sk. Výnosy bez prevádzkovej dotácie boli za toto obdobie dosiahnuté v objeme 208 tis. Sk.

Objekt v Banskej Bystrici na Dolnej ul. 14

Dom v Banskej Bystrici bol v roku 2000 prenajatý 6 firmám na základe uzatvorených zmlúv o prenájme. Hospodársky výsledok bol nasledovný:

(v tis. Sk)

Výnosy			   561
z toho bežné transfery		   155
             tržby z predaja		   406
Náklady			   324
Hospodársky výsledok		+ 237

Výnosy z prenájmu boli dosiahnuté vo výške 137 tis. Sk a z ostatných tržieb v objeme 269 tis. Sk. Náklady boli vynaložené na:

(v tis. Sk)

spotrebu energie		 47
opravy a údržbu		   6
ostatné služby vrátane výkonov spojov 	207
mzdové náklady (OON)		 39
dane a poplatky		 18
ostatné náklady		   5
odpisy			   2

Ostatné spravované objekty

Do pôsobnosti Správy patrili v roku 2000 aj objekt na Záhradníckej ul. v Bratislave, garáže na Račianskej ul., objekt na ul. Pionierskej, Kapitulskej, v Devíne a 2 byty rezortu kultúry (Medveďova a Landauova ul.). Z uvedených objektov pre Správu vyplývali v roku 2000 náklady vo výške 798 tis. Sk a výnosy z prenájmu bytov boli 255 tis. Sk. Náklady boli vynaložené na :

(v tis. Sk)

spotrebu materiálu		    8
spotrebu energie		347
opravy a udržiavanie objektov		351
ostatné služby		  81
poplatky		  	  10
ostatné náklady		    1

4.	Výkon správy spisovne likvidovaných organizácií rezortu kultúry

Spisovňa likvidovaných podnikov bola do Správy prevedená na základe rozhodnutia ministerstva dňom 1.6.2000. V roku 2000 sa v spisovni nachádzala agenda likvidovaných podnikov: Vydavateľstvo Alfa, Projektový ústav kultúry, Slovenská kniha - knižná distribúcia, Slovenská kniha Prešov, Vydavateľstvo Osveta a Východoslovenské vydavateľstvo Košice. V priebehu roka boli prevzaté písomnosti od súkromnej firmy REAL SLOVEK, s.r.o..

V priebehu roka 2000 boli na žiadosť Sociálnej poisťovne Bratislava vydávané potvrdenia o dobe zamestnania bývalých zamestnancov likvidovaných podnikov pre účely dôchodkového zabezpečenia. Ďalšie doklady boli predkladané na základe žiadostí zo súdov, prokuratúr a daňových úradov. 

5.	Pasportizácia objektov rezortu kultúry

Správa vykonáva pasportizáciu objektov, plôch a zariadení rezortu kultúry od roku 1998. Uvedenú činnosť zabezpečuje pomocou tzv. Centrály pasportizačných kariet objektov, plôch a zariadení (ďalej CPK). CPK vytvorila jednotnú databázu objektov, plôch a zariadení v správe ministerstva, do ktorej v stanovených termínoch zapracováva aktuálne zmeny v bežnom roku. Takto zaktualizovaná databáza predstavuje zdroj informácií príslušným útvarom ministerstva pre ich plánovaciu, investorskú, informačnú, propagačnú, prípadne inú činnosť. V roku 2000 sa začalo s prestavbou systému počítačového spracovania databázy za účelom modernejšej komunikácie medzi zúčastnenými stranami.

6.	Realizácia výstavby „Novostavba SND“

Správa zabezpečuje na základe rozhodnutia ministra kultúry SR ako investor realizáciu výstavby „Novostavba SND“ od 1. 7.2000 prostredníctvom odboru Novostavba SND. 

Podľa uznesenia vlády SR má byť stavba ukončená v roku 2002. Vzhľadom k možnostiam finančných zdrojov na dostavbu divadla v roku 2000 iba vo výške 150 mil. Sk, nebolo možné zabezpečiť rozostavanosť do takej miery, ako uvažoval harmonogram výstavby. Boli však vytvorené predpoklady pre dosiahnutie rýchlejšieho postupu výstavby v ďalších rokoch.

V rámci kapitálových výdavkov boli finančné prostriedky v roku 2000 rozdelené a čerpané nasledovne:

93 748 000 Sk	pre stavebnú časť
55 140 000 Sk	pre technologickú časť
  1 112 000 Sk	pre projektové práce

V roku 2000 boli na stavbe realizované najmä tieto práce:

V stavebnej časti sa sústredili práce na zhotovenie základov a I. nadzemného podlažia časti Zhromažďovacie priestory. Finančne rozhodujúcou položkou bola realizácia kamenného obkladu fasády. Vo vnútri stavby sa realizovali predovšetkým stierky a protipožiarne nástreky stavebných konštrukcií. Ďalej boli urobené stavebné úpravy v priestoroch určených pre osadenie motorgenerátora, ako aj ďalšie, objemovo menej významné, ale časovo náročné práce.

V technologickej časti stavby sa vykonávali najmä montážne práce na hydraulických rozvodoch dolného scénického zariadenia opery, vrátane jeho oživenia, montáž kábelových rozvodov pre ozvučenie a inšpicientské zariadenie, dodávka a montáž rozvádzačov pre ozvučenie, dodávka a montáž technologických výťahov v opere, repasie a úpravy vzduchotechnických zariadení a oživenie centrálnej prípravne vzduchu.

7. Spolupráca pri zabezpečovaní informačného systému

Spoluprácu pri zabezpečovaní informačného systému ministerstva realizovala Správa prostredníctvom odboru výpočtové stredisko. 

V roku 2000 odbor spracovával internetové a intranetové stránky ministerstva, zabezpečoval prevádzkové činnosti informačného systému ministerstva, spracúval tiež účtovné závierky (štvrťročne i ročne) za rezort – za celú kapitolu. Odbor spracovával aj podklady k rozborom hospodárskej činnosti, štatistické výkazy periodickej a neperiodickej tlače za celý rezort. V rámci spolupráce s ministerstvom vykonával aj ďalšie práce, najmä charakteru hromadného spracovania dát.

5. ROZPOČET ORGANIZÁCIE

Správa spravuje majetok, ktorý jej bol zverený na plnenie vymedzeného poslania a predmetu jej činnosti. Tento majetok vedie vo svojej účtovnej a operatívnej evidencii. Hospodári samostatne, podľa schváleného rozpočtu a vo svojom mene nadobúda práva a zaväzuje sa.

Pre hospodárenie Správy boli v roku 2000 záväzné ustanovenia NR SR č. 303/1995 Z.z. o rozpočtových pravidlách v platnom znení a nadväzujúcich predpisov a výnosov MF SR, ako aj metodické usmernenia zo strany zriaďovateľa a ďalšie všeobecne platné právne normy a predpisy.

Finančný vzťah k zriaďovateľovi bol v roku 2000 určený rozpisom záväzných ukazovateľov, úloh a limitov štátneho rozpočtu a úpravami záväzných ukazovateľov na základe rozpočtových opatrení v priebehu roka nasledovne: 

(v Sk)
	
ROZPIS	
ÚPRAVA ROZPISU	SKUTOČNÉ ČERPANIE 
K 31.12.2000	
Bežné transfery na hlavnú činnosť	
32 000 000	
31 772 000	
31 772 000	
z toho účelovo určené na:				

spotrebované nákupy	
7 478 000	
6 711 000	
6 711 000	

služby	
6 300 000	
6 203 000	
7 246 000	

osobné náklady	
12 970 000	
13 647 000	
13 647 000	
z toho
mzdové náklady	
9 875 000	
10 299 000	
10 299 000	

dane a poplatky	
0	
1	
227 000	

ostatné náklady	
2 552 000	
2 552 000	
1 589 000	

odpisy	
2 700 000	
2 658 000	
2 352 000	
limit
na reprezentačné	
10 000	
10 000	
10 000	

Kapitálové výdavky	
3 000 000	
403 222 000	
153 219 188	
z toho				
individuálne výdavky zo ŠR	
0	
400 000 000	
150 000 000	
kapitálový transfer na bežnú investičnú činnosť	
3 000 000	
3 222 000	
3 219 188 	

Bežné transfery na hlavnú činnosť

Bežné transfery na hlavnú činnosť rozpísané v rozpočte na rok 2000 boli upravované do konca roka rozpočtovými opatreniami. Jednotlivé rozpočtové opatrenia boli realizované nasledovne:

1.  Na základe rozhodnutia ministra kultúry SR v súvislosti s vyčlenením odboru výstavby „Novostavba SND“ do pôsobnosti Správy, boli bežné transfery zvýšené 
o 957 000 Sk. 

2.  V súvislosti s delimitáciou Domu umelcov Dolná Krupá s účinnosťou od 1. marca 2000 pod Správu Slovenského národného múzea, boli Správe bežné transfery znížené 
o 1 494 000 Sk.

3. Rozpočtovým opatrením MF SR, ktorým sa povolilo prekročiť záväzné ukazovatele rozpočtu na rok 2000 z titulu valorizácie mzdových prostriedkov, boli bežné transfery zvýšené o 189 000 Sk.

4. Z dôvodu zabezpečenia rastu reálnych platov určených na mimoriadne odmeny, boli bežné transfery zvýšené o 120 000 Sk.

Kapitálové výdavky

Kapitálové výdavky na zabezpečenie investičných akcií v roku 2000 boli určené na

1.	bežnú investičnú činnosť 
2.	individuálne výdavky na výstavbu SND v Bratislave

Kapitálový transfer na bežnú investičnú činnosť vo výške 3 222 000 Sk bol použitý na :

•	nákup 5 osobných motorových vozidiel pre aparát ministerstva v celkovej hodnote 
2 998 100 Sk na základe predloženej cenovej ponuky vo verejnej súťaži podľa zák. NR SR č. 263/1999 Z.z. o verejnom obstarávaní,

•	nákup výpočtovej techniky pre odbor výstavby Novostavba SND a pre potreby Účelového zariadenia MK SR na Bielej. ulici v Bratislave v celkovej hodnote 
221 088 Sk.

Prostriedky z individuálnych kapitálových výdavkov boli použité na realizovanie výstavby Novostavby SND v celkovej výške 150 000 000 Sk.  Stavebné práce v roku 2000 zabezpečovala a.s. Skelet, technologickú časť a.s. Coprojekt, projektovú dokumentáciu architekti BKPŠ, s.r.o.. 
Celkové čerpanie kapitálových výdavkov v roku 2000 bolo 153 219 188 Sk.

Prehľad výnosov a nákladov v roku 2000:
(v tis. Sk)

Výnosy z hlavnej činnosti		49 565
z toho
bežné transfery		31 772
tržby za predaj		16 940
z toho tržby z prenájmu		  3 913
Náklady na hlavnú činnosť		49 184
v tom
spotrebované nákupy		10 939
služby			12 492
osobné náklady		21 585
iné náklady			  4 168
Hospodársky výsledok		+   381

6. PERSONÁLNE OTÁZKY

ORGANIZAČNÁ ŠTRUKTÚRA

				Riaditeľ SKZ	1				
												
				Sekretariát			Referát právny					
				Sekretárka	1		Právnik	1				
												
				Referát personálny 			Archív					
				a kontroly	1		Archivár	1				
												
							Spisovňa	0,5				
												
							ZÚ a CO	0,5				
												
	Odbor služieb a správy			Odbor Novostavba			Ekonomický odbor			Odbor výpočtové stredisko		
	majetku			Vedúci odboru	1		Vedúci odboru	1		Vedúci odboru	1	
	Vedúci odboru	1		Asistentka ved. odboru	1					Špecialista www médií	1	
							Účtareň			Programátor-špecialista		
	Stredisko autoprevádzky			Útvar technolog. dozoru			Vedúci	1		podpora užívateľov	1	
	Vedúci autodopravy	1		Hlavný technolog. dozor	1		Referát PaM	1		Špecialista na štatistické		
	Vodiči	11		Tech. dozor VZT + PS	1		Účtovník	1		a účtovné agendy	1	
	Vrátnici	4		Tech. dozor silnoprúd	1							
							Fakturácia	1				
	Hospodárske stredisko			Útvar stavebného dozoru								
	Vedúci	1		Hlavný stavebný dozor	1		Pokladňa	1				
	Referent pre skladové a 			Stavebný dozor Opera	1							
	neskladové hospod.	1		Stav. dozor Zhrom. pries.	1							
	Rozmnožovňa	2		Stavebný dozor Činohra	1							
	Upratovačka MK SR	4										
	Upratovačka SKZ	1		Útvar ekonom. - administrat.								
	Údržbár	1		Vedúci prípr. stav. časti	1							
				Cenár, rozpočtár	1							
	Referát správy majetku	2										
												
	Referent prevádzky zariadení										
	Org. adm. pracovník	1										
												
	Žižkova 18											
	Vrátnica	2										
												
	Jakubovo námestie 12											
	Správca	1										
	Kurič - údržbár	1										
	Vrátnik	4										
	Upratovačky	1										
												
	Biela											
	vedúci	1										
	Pracovníci	4										
												
	Dom umenia Piešťany											
	Vedúci	1										
	Pracovníci	13										
												
	Dolná 14											
ĽUDSKÉ ZDROJE

V roku 2000 mala Správa stanovený limit zamestnancov 85, čo predstavuje o 25 zamestnancov menej ako v roku 1999. Z 85 zamestnancov bolo 50 mužov a 35 žien. Z tohto počtu zamestnancov len 29 zabezpečovalo činnosti súvisiace s priamym chodom Správy v členení 19 administratívnych a 10 robotníckych profesií. V priebehu roka nastúpilo do pracovného pomeru 15 zamestnancov a pracovný pomer ukončilo 20 zamestnancov. Dôvody ukončenia pracovného pomeru:

 10 zamestnancov dohodou
   4 zamestnanci z dôvodu organizačných zmien
   2 zamestnanci v skúšobnej dobe
   4 zamestnanci – iné dôvody

Na plný pracovný úväzok bolo zamestnaných 80 zamestnancov a na skrátený pracovný úväzok 5 zamestnancov. Štruktúra zamestnancov podľa vzdelania:

základné vzdelanie		12 zamestnancov
stredné odborné vzdelanie		27 zamestnancov
úplné stredné odborné vzdelanie	31 zamestnancov
vysokoškolské vzdelanie		15 zamestnancov

Vzhľadom k stanovenému limitu zamestnancov boli vykonávané niektoré služby pre ministerstvo na základe uzavretých dohôd o pracovnej činnosti. 

V rámci doplňovania odborných znalostí zabezpečovala Správa pre zamestnancov odborné školenia a semináre k aktualizovaným zákonným predpisom, ktoré súviseli s ich pracovným zameraním. Na vzdelávanie boli vynaložené finančné prostriedky vo výške 12 923 Sk. 

Priemerná mesačná mzda v roku 2000 bola 13 826 Sk. Mzdy a náhrady miezd boli čerpané nasledovne:		
			(v Sk)
základné mzdy	6 363 000	
príplatky	5 994 000	
odmeny a výročia	2 077 332	
odstupné	157 980	
dohody	1 271 608	
zákonné sociálne zabezpečenie	5 031 282	
stravné lístky	690 312	
spolu	21 585 514	

Osobné náklady boli v roku 2000 čerpané v objeme 21 585 514 Sk, z toho na mzdové náklady 15 705 940 Sk. Mzdové náklady v rámci schváleného rozpočtu na rok 2000 boli rozpočtované na počet zamestnancov 93 vo výške 16 850 000 Sk, z toho financované z bežných transferov sumou 9 875 000 Sk. Na základe rozpočtových opatrení boli bežné transfery na mzdové náklady zvýšené o 676 000 Sk v súvislosti s vyčlenením odboru výstavby „Novostavba SND" do pôsobnosti Správy a limit zamestnancov bol zvýšený o 5 zamestnancov. 

V súvislosti s delimitáciou Domu umelcov Dolná Krupá od 1.3.2000 do Slovenského národného múzea, bol Správe znížený príspevok zo štátneho rozpočtu na mzdové náklady o 476 000 Sk a tiež limit zamestnancov o 13 zamestnancov. Z titulu valorizácie mzdových prostriedkov bol príspevok zo štátneho rozpočtu na mzdové náklady zvýšený o 137 000 Sk. Z dôvodu zabezpečenia rastu reálnych platov určených na mimoriadne odmeny boli rozpočtovým opatrením pridelené finančné prostriedky na mzdové náklady v sume 87 000 Sk. 

Mzdové náklady Správy boli v roku 2000 financované z bežných transferov vo výške 10 299 000 Sk pre 85 zamestnancov.

7. CIELE A PREHĽAD ICH PLNENIA

PREHĽAD O VÝNOSOCH A NÁKLADOCH ZA ROKY
1998 - 2000

(v tis. Sk)	
1998		
1999		
2000		
	
schválený rozpočet	
skutoč.	
schválený rozpočet	
skutoč.	
schválený rozpočet	
skutoč.	

Výnosy z hlavnej činnosti	

64 203	

71 802	

69 848	

57 375	

58 118	

49 565	

z toho							

bežné transfery	
35 000	
36 828	
35 000	
34 440	
32 000	
31 772	

tržby z vlastnej činnosti	

29 003	

28 767	

28 576	

21 438	

25 398	

16 940	

ostatné výnosy	
200	
6 207	
6 272	
1 497	
720	
853	

Náklady	
64 203	
71 818	
69 848	
61 073	
58 118	
49 184	
Hospodársky
výsledok		
-16		
-3 698		
+381	

Hlavným cieľom Správy v roku 2000 bolo plnenie úloh vyplývajúcich zo zamerania jej činnosti. Celkové výnosy, ktoré boli dosiahnuté v roku 2000, sú v porovnaní s rokom 1999 nižšie o 7 810 tis. Sk. Takisto výnosy z vlastnej činnosti boli v roku 2000 o 4 498 tis. Sk nižšie ako v roku 1999. Tento stav bol ovplyvnený najmä nižšími tržbami z prenájmu o 1 613 tis. Sk a zníženými tržbami za vstupné o 819 tis. Sk.

Prehľad výnosov v roku 2000
      (v tis. Sk)

bežné transfery			31 772
tržby za predaj			16 940
z toho
tržby za vstupné			  2 239
tržby z prenájmu			  3 913
ostatné tržby				10 380
tržby za predaný tovar			     408
úroky				     353
kurzové výnosy 			         9
iné ostatné výnosy			     491
SPOLU VÝNOSY			49 565

Dosiahnuté výnosy Správa používala na financovanie vlastnej činnosti. Doplnenie zdrojov bolo zabezpečené zo štátneho rozpočtu.

Prehľad nákladov v roku 2000
      (v tis. Sk)

spotrebované nákupy			10 939
z toho 
spotreba materiálu			  7 329
spotreba energie			  3 177
predaný tovar				     433
služby				12 492
z toho
opravy a udržiavanie			  4 517
cestovné				     413
náklady na reprezentáciu			       10
ostatné služby			  7 552
osobné náklady			21 585
z toho
mzdové náklady			15 706
zákonné sociálne zabezpečenie			  5 031
sociálne náklady			     848
z toho odstupné	 		     158
dane a poplatky			     227
ostatné náklady			  1 589
odpisy				  2 352
SPOLU NÁKLADY  			49 184

Náklady na bežné výdavky čerpané v roku 2000  boli realizované oproti rozpočtu  na 84,6 %, v porovnaní s rokom 1999 predstavuje skutočné čerpanie nákladov 80,5 %.

8. HODNOTENIE A ANALÝZA VÝVOJA ORGANIZÁCIE

Rozpočtované finančné prostriedky použila Správa v roku 2000 v súlade s určeným rozpisom záväzných ukazovateľov a limitov štátneho rozpočtu a zákonom NR SR č. 303/1995 o rozpočtových pravidlách.

Súhrnné hospodárske ukazovatele za rok 2000:
       (v Sk)

Výnosy z hlavnej činnosti			49 565 303
z toho
bežné transfery			31 772 000
tržby z vlastnej činnosti			16 939 907
ostatné výnosy			     853 396
Náklady na hlavnú činnosť			49 184 770
Hospodársky výsledok			  + 380 533

Na zabezpečenie činnosti využívala Správa zdroje zo štátneho rozpočtu a z vlastnej činnosti: za služby realizované pre ministerstvo, z prenájmu, z tržieb zo vstupného a ostatných služieb. Skutočne dosiahnuté výnosy boli o 8 548 tis. Sk nižšie oproti plánovaným, čo  bolo ovplyvnené nižšími tržbami z prenájmu a zo vstupného. 

9.	HLAVNÉ SKUPINY UŽÍVATEĽOV VÝSTUPOV 

Hlavné skupiny užívateľov výstupov organizácie už boli spomenuté v bode 2. tejto správy. 

Hlavným a dominantným užívateľom, predovšetkým v servisnej oblasti, je Ministerstvo kultúry Slovenskej republiky. V menšom rozsahu užívajú činnosti Správy rôzne rezortné organizácie, právnické ako i fyzické osoby (v oblasti prenájmov, informatiky, personálnej dokumentácie, pasportizácie objektov rezortu, služieb organizačného charakteru).
Na nákladoch a výnosoch činnosti Domu umenia Piešťany sa podieľajú rôzne kultúrne a verejné ustanovizne a kultúrna verejnosť.

10. ZVEREJNENIE VÝROČNEJ SPRÁVY

Výročná správa organizácie bude sprístupnená od 15. 5. 2001 na internetovej strane Ministerstva kultúry SR.

ZÁVER

Správa plnila všetky ciele v rámci svojej pôsobnosti. Rôznymi úspornými opatreniami zabezpečovala plnenie programu hospodárnosti v oblasti znižovania nákladov na prevádzku servisu pre ministerstvo ako i na vlastnú réžiu.

Uskutočnila obnovu majoritnej časti zastaralého autoparku zakúpením osobných motorových vozidiel so spotrebou paliva nižšou viac ako o 50 % oproti pôvodným. Tým vytvorila predpoklady pre výrazné zníženie nákladov autoprevádzky zabezpečujúcej potreby ministerstva.

Od roku 1999 zredukovala stav zamestnancov o 40 %, čím výrazne znížila mzdovú náročnosť organizácie.

V trende znižovania nákladov bude Správa pokračovať aj v ďalšom období. Naďalej bude vykonávať všetky činnosti v intenciách zriaďovacej listiny rutinným a operatívnym spôsobom, najmä v oblasti poskytovania servisu ministerstvu. V rámci možnosti finančných zdrojov bude zabezpečovať opravu a údržbu spravovaných objektov. Veľký dôraz bude klásť na plnenie jednej z prioritných úloh – dokončenia výstavby národného divadla, ktorá je stále negatívne ovplyvňovaná nutnosťou neustálych potrieb aktualizácie projektov, repasií zariadení a potrebou riešiť rôzne problémy nahromadené za pätnásť rokov jej trvania.

			Ing. Alexander Balla
			            riaditeľ

Obsah

Identifikácia organizácie			 2
Poslanie a strednodobý výhľad		2 Charakteristika kontraktu			4
Činnosti organizácie a ich náklady		4
Rozpočet				13
Personálne otázky			16
Ciele a prehľad ich plnenia			18
Hodnotenie a analýza vývoja			20
Hlavné skupiny užívateľov výstupov		20
Zverejnenie výročnej správy			20
Záver				21
Obsah				22